Document ID: 32014D0431

KOMISIJAS ĪSTENOŠANAS LĒMUMS
(2014. gada 26. jūnijs)
par formātu, kas jāizmanto, iesniedzot datus par valstu programmām Padomes Direktīvas 91/271/EEK īstenošanai
(izziņots ar dokumenta numuru C(2014) 4208)
(2014/431/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1991. gada 21. maija Direktīvu 91/271/EEK par komunālo notekūdeņu attīrīšanu (1) un jo īpaši tās 17. panta 4. punktu,
tā kā:
(1)
Dalībvalstīm ir pienākums sagatavot ziņojumus par to programmām Direktīvas 91/271/EEK īstenošanai un ik pēc diviem gadiem līdz 30. jūnijam vajadzības gadījumā sniegt Komisijai informācijas atjauninājumus, pamatojoties uz Komisijas izveidoto formātu.
(2)
Savienība ir apņēmusies pilnā mērā izmantot Savienības vides tiesību aktu sniegtās priekšrocības, tai skaitā nodrošinot, ka sabiedrībai ir piekļuve skaidrai informācijai, kura parāda, kā tiek īstenota direktīva. Valsts līmenī būtu jāievieš sistēmas šādas informācijas aktīvai izplatīšanai, un tās būtu jāpapildina ar Savienības līmeņa pārskatu par katrā dalībvalstī paveikto (2).
(3)
Komisija paziņojumā par Eiropas pilsoņu iniciatīvu “Ūdens un sanitārija ir cilvēka tiesības! Ūdens ir sabiedriskais labums, nevis prece!” (3) apņēmās padarīt informāciju par komunālajiem notekūdeņiem pieejamāku pilsoņiem, it īpaši izmantojot saskaņotu un pārredzamu datu pārvaldību un izplatīšanu.
(4)
Ar šo lēmumu ieviestās izmaiņas balstās uz eksperimentālu pasākumu, ar kuru izveidoja strukturētu īstenošanas un informēšanas mehānismu, īstenojot Komisijas apņemšanos izstrādāt vienkāršu, skaidru, stabilu un paredzamu regulējumu uzņēmumiem, darba ņēmējiem un pilsoņiem nolūkā samazināt administratīvo slogu un palielināt pārredzamību (4).
(5)
Ar Komisijas Lēmumu 93/481/EEK (5) pieņemtie formāti būtu jāpārskata, ņemot vērā nepieciešamību tos vienkāršot, palielināt pārredzamību, samazināt administratīvo slogu un ieviest jaunas datu pārvaldības un ziņošanas pieejas. Tāpēc minētais lēmums būtu jāatceļ.
(6)
Šajā lēmumā paredzētie pasākumi ir saskaņā ar atzinumu, ko sniegusi ar Direktīvas 91/271/EEK 18. pantu izveidotā komiteja,
IR PIEŅĒMUSI ŠO LĒMUMU.
1. pants
Ar šo tiek pieņemti pielikumā sniegtie formāti, kas jāizmanto, iesniedzot datus par valstu programmām Direktīvas 91/271/EEK īstenošanai.
2. pants
Lēmumu 93/481/EEK atceļ.
3. pants
Šis lēmums ir adresēts dalībvalstīm.
Briselē, 2014. gada 26. jūnijā

Labels: 20
0
12
18
15